Llenyddiaeth Lloegr yn y 18fed ganrif

Cyfnod trawsffurfiol yn hanes llenyddol Lloegr oedd y 18g, a nodweddir gan ddatblygiadau sylweddol mewn arddull, genre, a'r berthynas rhwng yr awdur a'r darllenydd. Dygwyd yr Oleuedigaeth i Loegr yn nechrau'r 18g, gan ganolbwyntio ar ymchwil deallusol, cynnydd gwyddonol, a diwygio cymdeithasol. Cafodd gryn dylanwad ar ryddfeddyliaeth a rhesymoliaeth, er nad oedd mor effeithiol wrth radicaleiddio syniadaeth wleidyddol yn y wlad. Yn gyffredinol, rhennir llenyddiaeth Lloegr yn y 18g yn ddau brif gyfnod, gan gychwyn gyda'r Oes Awgwstaidd, parhad o'r neo-glasuriaeth a gychwynnwyd gan lenorion yr Adferiad yn ail hanner y ganrif gynt. Trodd llenorion at fodelau'r Groegiaid a Rhufeiniaid hynafol am ysbrydoliaeth, gan bwysleisio elfennau clasurol megis trefn, gwedduster, a rhesymoledd yn eu gwaith.

Daeth rhyddiaith i'r brig gan ddisodli barddoniaeth draethiadol fel prif gyfrwng ysgrifenedig ffuglen, ac ymddangosodd y nofel fel y brif ffurf. Blodeuai sawl genre a ffurf, gan gynnwys y nofel bicarésg a'r nofel epistolaidd. Oddeutu canol y 18g, dechreuodd Oes Johnson, a elwir ar ôl ffigur blaenaf y cyfnod, y beirniad, ysgrifwr a geiriadurwr Samuel Johnson. Sonir yn aml hefyd am Oes Teimladrwydd, sydd yn gyffredinol yn cyd-daro ag Oes Johnson yn ail hanner y ganrif ac yn ymwneud â'r modd sentimental yn y nofel a'r ddrama a ysgogwyd gan athroniaeth foesol. Trwy gydol y ganrif, nodweddir llenyddiaeth Lloegr gan ddychan, ffraethineb, a beirniadaeth. Ar ddiwedd y 18g dygwyd Rhamantiaeth i lên Lloegr, mudiad a adeiladodd ar draddodiadau'r beirdd natur a beirdd y fynwent a flodeuasant yng nghanol y ganrif. Pasiwyd Statud Anne, neu'r Ddeddf Hawlfraint, gan Senedd Prydain Fawr yn 1710 i ddarparu hawlfraint i'r awdur dros ei waith. Pasiwyd y Ddeddf Drwyddedu yn 1737 gan roddi i'r Arglwydd Siambrlen yr hawl i sensro pob drama a berfformiwyd yn y wlad.

Mae rhan fwyaf y 18g yn cyd-daro â'r oes Sioraidd, sef teyrnasiadau'r brenhinoedd Hanoferaidd George I (1714–27), George II, (1727–60), a George III. Er defnyddir yr ansoddair "Sioraidd" i gyfeirio at bensaernïaeth a dodrefn, hanes cymdeithasol, a gwleidyddiaeth y cyfnod hwn, yn anaml fe'i defnyddir i ddisgrifio llenyddiaeth, o bosib er mwyn osgoi cymysgu â'r beirdd Sioraidd, criw o feirdd a flodeuai yn Lloegr yn y 1910au. Defnyddir yr enw "y 18g hir" gan nifer o hanesyddion Seisnig i gyfeirio at y cyfnod o'r Adferiad (1660), neu'r Chwyldro Gogoneddus (1688), hyd at ddiwedd Rhyfeloedd Napoleon ym 1815. Yn nhermau hanes llenyddol Lloegr, mae'r 18g hir yn cyfateb i holl gyfnod newydd-glasuriaeth (yr Adferiad, Awgwstaidd, a Johnson) a thrwch y cyfnod Rhamantaidd.

## Yr oes Awgwstaidd (1700au–50au) 
Rhoddir yr enw "Awgwstaidd" ar lenyddiaeth Lloegr yn hanner cyntaf a chanol y 18g, sydd yn barhad o'r newydd-glasuriaeth a oedd yn boblogaidd yn ail hanner y ganrif gynt. Weithiau ymestynnir y cyfnod i gynnwys diwedd yr 17g, mor gynnar â'r Adferiad ym 1660. Mae'r enw yn cyfeirio at oes Awgwstaidd llenyddiaeth Rhufain hynafol, dan yr Ymerawdwr Augustus (t. 27&nbsp;CC–14&nbsp;OC), pryd blodeuodd y beirdd Lladin Fyrsil, Horas, ac Ofydd. Dyma enw cyfoes a ddefnyddiwyd gan lenorion Seisnig eu hunain yn y 18g, a fuont yn aml yn cymharu'r ddwy oes. Edmygodd llenorion megis Pope, Addison, Swift, a Steele y beirdd Lladin hynafol a dynwaredasant eu gwaith. Yn ôl Oliver Goldsmith (1728–74), yn ei erthygl "Account of the Augustan Age in England" (1759) yn y cylchgrawn *The Bee*, roedd yr oes yn cyfateb i deyrnasiad y Frenhines Anne o 1702 i 1714.

### Barddoniaeth 
Yn ogystal â'i ryddiaith enwog, ysgrifennodd yr Eingl-Wyddel Jonathan Swift nifer o ogangerddi. Ystyrir un o gyfeillion Swift, Alexander Pope, yn fardd dychanol goreuaf y cyfnod newydd-glasurol, os nad yn holl hanes barddoniaeth Saesneg Lloegr. Fe efelychai cwpledi arwrol Dryden yn ogystal â ffurfiau dychanol a didactig y bardd Rhufeinig Horas. Y dosbarth uchaf oedd yn gyff gwawd ei ffugarwrgerdd "The Rape of the Lock" (1712–14), a fe wnaeth hwyl ar ben ei gyd-feirdd yn "The Dunciad" (1728).

### Y ddrama 
* Joseph Addison
* Henry Fielding
* John Gay
* Colley Cibber

### Rhyddiaith 
* Daniel Defoe
* Samuel Richardson
* John Cleland

## Beirdd natur a beirdd y fynwent 
Yn ail hanner yr 18g, trodd nifer o lenorion at themâu gwledig ac eidylaidd, mewn adwaith yn erbyn Deddfau Cau'r Tiroedd Comin a'r Chwyldro Diwydiannol, gan greu'r hyn a elwir yn farddoniaeth natur. Ymhlith yr enwocaf o'r traddodiad hwn mae "Ode to an Evening" (1746) gan William Collins, "Elegy Written in a Country Churchyard" (1751) gan Thomas Gray, "The Village" (1783) gan George Crabbe, a "The Task" (1785) gan William Cowper. Y beirdd natur oedd y rhai i hebrwng cyfnod cynharaf Rhamantiaeth i lên Lloegr.

## Y nofel 
Un o ddatblygiadau pwysicaf llenyddiaeth Lloegr yn y 18g oedd genedigaeth y nofel Saesneg. Gosododd llenorion yr 17g sail i ryddiaith ffuglennol soffistigedig: parhaodd rhamantau bugeiliol Elisabethaidd yn boblogaidd trwy gydol y ganrif, a chyfieithwyd nifer o straeon arwrol D'Urfé a La Calprenède o'r Ffrangeg i'r Saesneg. Arloesodd y Ffrancod hefyd genre amgen, yn groes i'r rhamant a'r arwrol, sef y stori realistig sydd yn ymwneud â bywyd pob dydd, er enghraifft *Francion* gan Sorel a *Roman Bourgeois* gan Furetière. Byddai rhyddiaith Saesneg yn nesu at ffurf y nofel yn ail hanner yr 17g, fel dangosir yn y dychan *The English Rogue* (1665) gan Richard Head, yr alegori hir ''The Pilgrim's Progress'' (1678) gan John Bunyan, a'r caeth-naratif *Oroonoko* (1688) gan Aphra Behn. Nodweddir ugain mlynedd gyntaf yr 17g gan ddirywiad yn y ddrama gain, yn sgil diwedd cyfnod theatr yr Adferiad. Adloniant bras megis y pantomeim oedd i'w weld yn gyffredin yn y chwaraedai, yn hytrach na dramâu mydryddol oesoedd Elisabeth ac Iago neu gomedïau ffraeth yr Adferiad. Ni chafodd flas deallusol y gynulleidfa Seisnig ei fodloni gan fyd y theatr, ac felly trodd at destun argraffedig am chwaeth lenyddol. Yr oedd Saeson llythrennog ar ddechrau'r oes Sioraidd felly yn dderbyngar iawn i ddarllen rhyddiaith ffuglennol.

Y prif gystadleuydd am deitl y nofel fodern gyntaf yn Saesneg yw *Robinson Crusoe* (1719) gan Daniel Defoe (1660–1731). Dilynwyd yr honno gan sawl nofel arall gan Defoe, gan gynnwys *Moll Flanders* (1722), a ''Gulliver's Travels'' (1726) gan y Gwyddel Jonathan Swift (1667–1745). Wedi'r prifiant hwn, cadarnhawyd safle'r nofel Saesneg yn ystod teyrnasiad George II (1727–60) dan ddylanwad tri nofelydd goreuaf y cyfnod: Samuel Richardson (1689–1761), Henry Fielding (1707–54), a'r Albanwr Tobias Smollett (1721–71). Llythyrwr celfydd oedd Richardson, ac efe a boblogeiddiodd y nofel epistolaidd yn Saesneg gyda'i dair nofel, *Pamela* (1740, a'i dilyniant ym 1741), *Clarissa* (1748), a *Sir Charles Grandison* (1753). Dyma esiamplau o'r nofel sentimental, sydd yn ymdrin yn dyner â theimladau'r cymeriadau, a rhoddir elfen realistig iddynt gan fanylder y disgrifiadau. Campwaith Fielding yw'r *Bildungsroman* digrif *Tom Jones* (1749), a luniodd batrwm ar gyfer twf naturiol i gynllun y naratif a therfyniad i'r stori, yn ogystal â phortread cywir o fywyd cyffredin. Smollett oedd awdur sawl nofel bicarésg boblogaidd am anturiaethau cymeriadau chwareus, gan gynnwys *Roderick Random* (1748), *Peregrine Pickle* (1751), a *Humphrey Clinker* (1771). Yn *Tristram Shandy* (1759), o law Laurence Sterne (1713–68), datblygwyd ffurf ar y nofel bicarésg gyda chanolbwynt ar gymeriadaeth yn hytrach na digwyddiadau, ac enghraifft gynnar o dechneg llif ymwybod. Arbrofodd Samuel Johnson gyda stori ddamhegol, neu athronyddol, yn *Rasselas* (1759), a chyflwynodd y Gwyddel Henry Brooke (1703–83) elfen ddiwinyddol i'r nofel yn *The Fool of Quality* (1765–70).

Ymddangosodd rhagor o genres ffuglennol yn ystod teyrnasiad George III (1760–1820). Ysgrifennodd Oliver Goldsmith (1728–74) y nofel sentimental *The Vicar of Wakefield* (1766), yr enghraifft gyntaf o nofel eidylaidd yn Saesneg sydd yn disgrifio bywydau syml y werin yng nghefn gwlad. Priodolir Horace Walpole (1717–97) ysgrifennu'r nofel Gothig gyntaf, *The Castle of Otranto* (1764). Ffurf unigryw i ugain mlynedd olaf y ganrif oedd y nofel Jacobinaidd, sydd yn ymwneud â radicaliaeth wleidyddol ac yn gefnogol i ddelfrydau'r Chwyldro Ffrengig. Yr esiampl hanfodol o nofel Jacobinaidd yw *Caleb Williams* (1794) gan y newyddiadurwr ac athronydd William Godwin (1756–1836). Yn niwedd yr 17g hefyd blodeuai nofelwyr benywaidd. Mae nofelau Frances Burney (1752–1840), megis *Evelina* (1778), yn ymwneud â chylchoedd uchaf cymdeithas ac yn rhagflaenu nofelau ffasiynol y 1820au a'r 1830au, ac arloeswyd y nofel draserch gan Elizabeth Inchbald (1753–1821) gydag *A Simple Story* (1791). Ar un adeg, y nofelydd mwyaf poblogaidd yn Lloegr oedd Ann Radcliffe (1764–1823), sy'n nodedig am ei nofelau Gothig *The Mysteries of Udolpho* (1794) a *The Italian* (1797).

## Rhamantiaeth a'i rhagflaenwyr (1790au) 
Yn ystod yr oes Ramantaidd, canolbwyntiai beirdd Lloegr yn fwyfwy ar natur, meddwl ac emosiwn yr unigolyn, a diwylliannau cyntefig ac estron yn hytrach na'r gymdeithas gyfarwydd ac effeithiau cynnar moderneiddio. Gogwydd at yr adain chwith oedd gan Ramantiaeth, a chofleidiodd cenedlaetholdeb a chynhyrfiad y gwrthryfel a'r chwyldro. Tynnai'r beirdd Rhamantaidd ar egwyddorion a gwireddau sylfaenol, megis serch, harddwch, ac iawnder, y tu allan i ffiniau bywyd pob dydd.

### Blake 
bawd|chwith|Y gerdd "The Blossom" o'r gyfrol *Songs of Innocence*, a ddarluniwyd gan y bardd William Blake.
Gelwir beirdd cynharaf y mudiad yn gyn-Ramantwyr, a'r amlycaf ohonynt oedd William Blake. Mynegir pryderon am ormes economaidd yn ei gerddi sy'n defnyddio iaith syml a symbolaeth gryf. Fe nodir am ei farddoniaeth delynegol, yn bennaf *Songs of Innocence* (1789) a *Songs of Experience* (1794), yn ogystal â'i gerddi traethiadol hirion sydd yn nodweddiadol o'i broffwydoliaeth.

### Beirdd y Llynnoedd 
Dechreuodd y cyfnod Rhamantaidd go iawn ym marddoniaeth Saesneg Lloegr yn 1798 pan gyhoeddwyd y casgliad *Lyrical Ballads* gan William Wordsworth a Samuel Taylor Coleridge. Y ddau fardd yma oedd y blaenaf o'r genhedlaeth gyntaf o'r Rhamantwyr yn nechrau'r 19g. Ynghyd â Robert Southey, y tri hwn oedd Beirdd y Llynnoedd.

## Cyfeiriadau 
## Darllen pellach 
; Casgliadau a blodeugerddi
* Paula R. Backscheider  a Catherine E. Ingrassia (goln), *British Women Poets of the Long Eighteenth Century: An Anthology* (Baltimore: Johns Hopkins University Press, 2009).
* David Fairer a Christine Gerrard (goln), *Eighteenth-Century Poetry: An Annotated Anthology*, 3ydd argraffiad (Caerfuddai: John Wiley & Sons, 2015).
* Melinda C. Finberg, *Eighteenth-Century Women Dramatists* (Rhydychen: Gwasg Prifysgol Rhydychen, 2001).
* Vivien Jones (gol.), *Women in the Eighteenth Century: Constructions of Femininity* (Llundain: Routledge, 2016).
* Roger Lonsdale (gol.), *Eighteenth-Century Women Poets: An Oxford Anthology* (Rhydychen: Gwasg Prifysgol Rhydychen, 1989).
* Roger Lonsdale (gol.), *The New Oxford Book of Eighteenth-Century Verse* (Rhydychen: Gwasg Prifysgol Rhydychen, 2009).
* Bradford K. Mudge (gol.), *When Flesh Becomes Word: An Anthology of Early Eighteenth-Century Libertine Literature* (Rhydychen: Gwasg Prifysgol Rhydychen, 2004).

; Astudiaethau cyffredinol
* Gary Day a Bridget Keegan (goln), *The Eighteenth-Century Literature Handbook* (Llundain: Continuum, 2009).
* Arthur Raleigh Humphreys, *The Augustan World: Life and Letters in Eighteenth-Century England* (Llundain: Methuen, 1954).
* Ruth Mack, *Literary Historicity: Literature and Historical Experience in Eighteenth-Century Britain* (Stanford, Califfornia: Stanford University Press, 2009).
* Elaine M. McGirr, *Eighteenth-Century Characters: A Guide to the Literature of the Age* (Basingstoke, Hampshire: Palgrave Macmillan, 2007).
* Kate Parker a Courtney Weiss Smith, *Eighteenth-Century Poetry and the Rise of the Novel Reconsidered* (Lewisburg, Pennsylvania: Bucknell University Press, 2013).
* Claude Rawson, *Order from Confusion Sprung: Studies in Eighteenth-Century Literature from Swift to Cowper* (Llundain: Allen & Unwin, 1985).
* Kenneth Richards a Peter Thomson (goln), *Essays on the Eighteenth-Century English Stage* (Llundain: Methuen, 1972).
* John Richetti, *A History of Eighteenth-Century British Literature* (Caerfuddai: Wiley-Blackwell, 2016).
* Pat Rogers (gol.), *The Eighteenth Century (The Context of English Literature)* (Llundain: Methuen, 1978.).
* Pat Rogers, *Hacks and Dunces: Pope, Swift and Grub Street* (Llundain: Methuen, 1980).
* Pat Rogers, *Literature and Popular Culture in Eighteenth Century England* (Brighton: Harvester Press, 1985).
* Pat Rogers, *Documenting Eighteenth Century Satire : Pope, Swift, Gay, and Arbuthnot in Historical Context* (Newcastle-upon-Tyne: Cambridge Scholars, 2011).
* George Saintsbury, *The Peace of the Augustans: A Survey of Eighteenth Century Literature as a Place of Rest and Refreshment* (Llundain: G. Bell & Sons, 1916).
* James Sambrook, *The Eighteenth Century: The Intellectual and Cultural Context of English Literature 1700-1789* (Abingdon, Swydd Rydychen: Routledge, 2013).
* W. A. Speck, *Literature and Society in Eighteenth-Century England: Ideology, Politics and Culture, 1680-1820* (Llundain: Longman, 1998).
* Charlotte Sussman, *Eighteenth-Century English Literature: 1660–1789* (Caergrawnt: Polity, 2011).

; Y nofel
* Hilary Havens, *Revising the Eighteenth-Century Novel: Authorship from Manuscript to Print* (Caergrawnt: Cambridge University Press, 2019).
* J. Paul Hunter, *Before Novels: Cultural Contexts of Eighteenth Century English Fiction* (Efrog Newydd: W. W. Norton & Company, 1990).
* Sarah Tindal Kareem, *Eighteenth-Century Fiction and the Reinvention of Wonder* (Rhydychen: Gwasg Prifysgol Rhydychen, 2014).
* April London, *The Cambridge Introduction to the Eighteenth-Century Novel* (Caergrawnt: Cambridge University Press, 2012).
* John Richetti (gol.), *The Cambridge Companion to the Eighteenth-Century Novel* (Caergrawnt: Cambridge University Press, 1996).
* Harrison R. Steeves, *Before Jane Austen: The Shaping of the English Novel in the Eighteenth Century* (Efrog Newydd: Holt, Rinehart & Winston, 1965).

; Barddoniaeth
* John Arthos, *The Language of Natural Description in Eighteenth-Century Poetry* (Llundain: Frank Cass, 1949).
* David Fairer, *English Poetry of the Eighteenth Century 1700–1789* (Abingdon, Swydd Rydychen: Routledge, 2014).
* Christine Gerrard (gol.), *A Companion to Eighteenth-Century Poetry* (Caerfuddai: Blackwell, 2006).
* John Goodridge, *Rural Life in Eighteenth-Century English Poetry* (Caergrawnt: Cambridge University Press, 1996).
* Deborah Kennedy, *Poetic Sisters: Early Eighteenth-Century Women Poets* (Lewisburg, Pennsylvania: Bucknell University Press, 2012).
* Jack Lynch (gol.), *The Oxford Handbook of British Poetry, 1660–1800* (Rhydychen: Gwasg Prifysgol Rhydychen, 2016).
* Eric Parisot, *Graveyard Poetry: Religion, Aesthetics and the Mid-Eighteenth-Century Poetic Condition* (Farnham, Surrey: Ashgate, 2013).
* John Sitter, *The Cambridge Introduction to Eighteenth-Century Poetry* (Caergrawnt: Cambridge University Press, 2011).

; Llenyddiaeth grefyddol
* Donald Davie, *The Eighteenth-Century Hymn in England* (Caergrawnt: Cambridge University Press, 1993).
* John Seed, *Dissenting Histories: Religious Division and the Politics of Memory in Eighteenth-Century England* (Caeredin: Edinburgh University Press, 2008).
* Alan P. F. Sell, *John Locke and the Eighteenth-Century Divines* (Caerdydd: Gwasg Prifysgol Cymru, 1997).

; Llenorion benywaidd
* Paula R. Backscheider, *Eighteenth-Century Women Poets and Their Poetry: Inventing Agency, Inventing Genre* (Baltimore: Johns Hopkins University Press, 2006).
* Teresa Barnard (gol.), *British Women and the Intellectual World in the Long Eighteenth Century* (Farnham, Surrey: Ashgate, 2015).
* Jennie Batchelor a Manushag N. Powell (goln), ''Women's Periodicals and Print Culture in Britain, 1690–1820s: The Long Eighteenth Century* (Caeredin: Edinburgh University Press, 2018).
* Melanie Bigold, *Women of Letters, Manuscript Circulation, and Print Afterlives in the Eighteenth Century: Elizabeth Rowe, Catharine Cockburn and Elizabeth Carter* (Basingstoke, Hampshire: Palgrave Macmillan, 2013).
* Catherine Craft-Fairchild, *Masquerade and Gender: Disguise and Female Identity in Eighteenth-Century Fictions by Women* (University Park, Pennsylvania: Pennsylvania State University Press, 1993).
* Moira Ferguson, *Eighteenth-Century Women Poets: Nation, Class, and Gender* (Albany, Efrog Newydd: State University of New York Press, 1995).
* Deborah Heller (gol.), *Bluestockings Now!: The Evolution of a Social Role* (Farnham, Surrey: Ashgate, 2015).
* Chantel M. Lavoie, *Collecting Women: Poetry and Lives, 1700-1780* (Lewisburg, Pennsylvania: Bucknell University Press, 2009).
* Sylvia Harcstark Myers, *The Bluestocking Circle: Women, Friendship, and the Life of the Mind in Eighteenth-Century England'' (Rhydychen: Clarendon Press, 1990).
* Katrina O'Loughlin, *Women, Writing, and Travel in the Eighteenth Century* (Caergrawnt: Cambridge University Press, 2018).
* Betty A. Schellenberg, *The Professionalization of Women Writers in Eighteenth-Century Britain* (Caergrawnt: Cambridge University Press, 2005).

; Thema a genre
* Ian A. Bell, *Literature and Crime in Augustan England* (Abingdon, Swydd Rydychen: Routledge, 1991).
* Paddy Bullard (gol.), *The Oxford Handbook of Eighteenth-Century Satire* (Rhydychen: Gwasg Prifysgol Rhydychen, 2019).
* Max Byrd, *Visits to Bedlam: Madness and Literature in the Eighteenth Century* (Columbia, De Carolina: University of South Carolina Press, 1975).
* Simon Dickie, *Cruelty and Laughter: Forgotten Comic Literature and the Unsentimental Eighteenth Century* (Chicago: University of Chicago Press, 2011).
* James E. Gill (gol.), *Cutting Edges: Postmodern Critical Essays on Eighteenth-Century Satire* (Knoxville, Tennessee: University of Tennessee Press, 1995).
* Sasha Handley, *Visions of an Unseen World: Ghost Beliefs and Ghost Stories in Eighteenth Century England* (Abingdon, Swydd Rydychen: Routledge, 2007).
* Emrys D. Jones a Victoria Joule (goln), *Intimacy and Celebrity in Eighteenth-Century Literary Culture: Public Interiors* (Basingstoke, Hampshire: Palgrave Macmillan, 2018).
* Robert L. Mack, *The Genius of Parody: Imitation and Originality in Seventeenth- and Eighteenth-Century English Literature* (Basingstoke, Hampshire: Palgrave Macmillan, 2007).
* Andrew O'Malley, ''The Making of the Modern Child: Children's Literature in the Late Eighteenth Century: Children's Literature and Childhood in the Late Eighteenth Century* (Abingdon, Swydd Rydychen: Routledge, 2003).
* Julie Peakman, *Mighty Lewd Books: The Development of Pornography in Eighteenth-Century England'' (Basingstoke, Hampshire: Palgrave Macmillan, 2003).

; Diwylliant llenyddol a'r wasg
* Jeremy Black, *The English Press in the Eighteenth Century* (Abingdon, Swydd Rydychen: Routledge, 2011).
* Joseph M. Levine, *The Battle of the Books: History and Literature in the Augustan Age* (Ithaca, Efrog Newydd: Cornell University Press, 1991).
* Joanna Maciulewicz, *Representations of Book Culture in Eighteenth-Century English Imaginative Writing* (Basingstoke, Hampshire: Palgrave Macmillan, 2018).
* Jon Mee, *Print, Publicity, and Popular Radicalism in the 1790s: The Laurel of Liberty* (Caergrawnt: Cambridge University Press, 2016).
* Manushag N. Powell, *Performing Authorship in Eighteenth-Century English Periodicals* (Lewisburg, Pennsylvania: Bucknell University Press, 2012).
* James Raven, *Publishing Business in Eighteenth-Century England* (Woodbridge, Suffolk: Boydell Press, 2014).
* Trevor Ross, *Writing in Public: Literature and the Liberty of the Press in Eighteenth-Century Britain* (Baltimore: Johns Hopkins University Press, 2018).
* Abigail Williams, *The Social Life of Books: Reading Together in the Eighteenth-Century Home* (New Haven, Connecticut: Yale University Press, 2017).


Categori:Y celfyddydau yn Lloegr yn y 18fed ganrif
Lloegr
Lloegr
18
+Lloegr
Categori:Prosiect WiciLlên